ดักเก็บ 10 หุ้นเด่นปี 65 โบรกฯชี้กำไรโตทะลัก-พ่วงอัพไซด์สูง!
ดักเก็บ 10 หุ้นเด่นปี 65 โบรกฯชี้กำไรโตทะลัก-พ่วงอัพไซด์สูง! M,CRC,SHR,SSP,KCE นำทีมเด่น
ดักเก็บ 10 หุ้นเด่นปี 65 โบรกฯชี้กำไรโตทะลัก-พ่วงอัพไซด์สูง! M,CRC,SHR,SSP,KCE นำทีมเด่น
9 ธ.ค. 2564

“ข่าวหุ้นธุรกิจออนไลน์” ทำการสำรวจข้อมูลบริษัทจดทะเบียน (บจ.) ในตลาดหลักทรัพย์แห่งประเทศไทย (SET) ที่คาดว่าจะมีการเติบโตของผลกำไรปกติ (core profit) สูงในปี 2565 พร้อมด้วยราคาที่มีอัพไซด์สูง จากราคาเป้าหมายตามปัจจัยพื้นฐานและเป็นหุ้นนักวิเคราะห์ให้คำแนะนำพื้นฐานเป็นซื้อ
โดยครั้งนี้สำรวจและอ้างอิงข้อมูลมาจากบทวิเคราะห์บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ซึ่งมีหุ้นที่คาดว่าจะมีการเติบโตของผลกำไรปกติ (core profit) สูงในปี 2565 พร้อมด้วยราคาที่มีอัพไซด์สูง ประกอบไปด้วย M,CRC,SHR,CPALL,CPN,STEC, MINT,SSP,KCE,AMATA

สำหรับบริษัท เอ็มเค เรสโตรองต์ กรุ๊ป จำกัด (มหาชน) หรือ M คาดกำไรเติบโต 2,087% เทียบช่วงเดียวกันของปีก่อน(กำไรเติบโตสูงจากฐานที่ต่ำในปี 2564 เนื่องจากมีการ lockdown เกือบ 2 เดือน) และมี upside 17% จากราคาเป้าหมายที่ 62.00 บาท
ส่วนบริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC คาดกำไรเติบโต 388% เทียบช่วงเดียวกันของปีก่อน(พลิกจากขาดทุนมาเป็นกำไร) และมี upside 22% จากราคาเป้าหมายที่ 42.00 บาท
ด้านบริษัท เอส โฮเทล แอนด์ รีสอร์ท จำกัด (มหาชน)  หรือ SHR คาดกำไรเติบโต 97% เทียบช่วงเดียวกันของปีก่อน(ขาดทุนลดลง) และมี upside 54% จากราคาเป้าหมายที่ 500 บาท
ส่วนบริษัท ซีพี ออลล์ จำกัด (มหาชน) หรือ CPALL คาดกำไรเติบโต 90% เทียบช่วงเดียวกันของปีก่อน และมี upside 42% จากราคาเป้าหมายที่ 84.00 บาท
ขณะที่บริษัท เซ็นทรัลพัฒนา จำกัด (มหาชน) หรือ CPN คาดกำไรเติบโต 71% เทียบช่วงเดียวกันของปีก่อนและมี upside 16% จากราคาเป้าหมายที่ 64.00 บาท
ส่วนบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC คาดกำไรเติบโต 68% เทียบช่วงเดียวกันของปีก่อนและมี upside 39% จากราคาเป้าหมายที่ 19.00 บาท
ด้านบริษัท ไมเนอร์ อินเตอร์เนชั่นแนล จำกัด (มหาชน) หรือ MINT คาดกำไรเติบโต 68% เทียบช่วงเดียวกันของปีก่อน(ขาดทุนลดลง) และมี upside 21% จากราคาเป้าหมายที่ 35.00 บาท
ส่วนบริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP คาดกำไรเติบโต 46% เทียบช่วงเดียวกันของปีก่อนและมี upside 46% จากราคาเป้าหมายที่ 18.80 บาท
ด้านบริษัท เคซีอี อีเลคโทรนิคส์ จำกัด (มหาชน) หรือ KCE คาดกำไรเติบโต 42% เทียบช่วงเดียวกันของปีก่อนและมี upside 37% จากราคาเป้าหมายที่ 127.00 บาท
ส่วนบริษัท อมตะ คอร์ปอเรชัน จำกัด (มหาชน) หรือ AMATA คาดกำไรเติบโต 39% เทียบช่วงเดียวกันของปีก่อนและมี upside 21% จากราคาเป้าหมายที่ 24.50 บาท
ขณะเดียวกันบล.ซีจีเอส-ซีไอเอ็มบี ประเมินแนวโน้มตลาดฯโดยมองว่าช่วงสิ้นปี 2564 ดัชนี SET น่าจะติดตัวกลับขึ้นไปยืนเหนือ 1,600 จุดหรือที่กรอบ 1,620-1,630 จุดได้ จากแรงซื้อคืน แต่คงไม่น่าจะทะลุ 1,650 จุด ได้ เนื่องจากมองช่วงต้นปี 2565 ตลาดน่าจะเผชิญ กับแรงกดจากแรงขายของ LTF และความผันผวนที่อาจเกิดขึ้นในตลาดหุ้นสหรัฐ
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน